Diari Oficial de la Generalitat Valenciana


Sumari del DOGV 4382, del 20-11-2002 (2002/12366)

Informació pública de la suspensió d'atorgament de llicències de parcel·lació de terrenys, edificació i demolició en l'àmbit del programa per al desenvolupament de l'actuació integrada de la unitat d'execució al carrer Séquia de Favara.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12771


Organisme emissor
:   Ajuntament de Massanassa

Tipus de document
:   Anunci

Informació pública de la suspensió d'atorgament de llicències de parcel·lació de terrenys, edificació i demolició en l'àmbit del programa per al desenvolupament de l'actuació integrada de la unitat d'execució al carrer Séquia de Favara. [2002/A12664]
  
Mitjançant la Resolució de l'Alcaldia número 92, de data 2 de maig d'enguany, es resol contractar la redacció del programa per al desenvolupament de la unitat integrada i pla de reforma interior de la unitat d'execució, projecte de reparcel·lació i urbanització, que té l'àmbit de delimitació delimitat pels carrers Alqueria de Soria, Séquia de Favara, tram parcial del carrer Gregori Maians, carrer d'Ausiàs March i la seua travessia.
  
S'estimen que hi són aplicables els raonaments jurídics següents:
  
1. Que amb la finalitat de facilitar l'estudi i redacció de l'instrument de planejament adés indicat, mitjançant la Resolució de l'Alcaldia número 205 pertoca acordar la suspensió d'atorgament de llicències de parcel·lació de terrenys, edificació i demolició.
  
2. La suspensió s'extingirà, en tot cas, en el termini d'un any. Si s'haguera produït dins del dit termini la convocatòria de la informació pública, la suspensió es mantindria per a les àrees amb noves determinacions de planejament que suposen una modificació de l'ordenació urbanística i els seus efectes s'extingirien definitivament quan hagen transcorregut dos anys des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produïx una vegada haja transcorregut el termini de l'any, la suspensió derivada de la dita convocatòria d'informació pública tindrà també la duració màxima d'un any.
  
Contra el present acord, que és definitiu en la via administrativa, podran interposar-se els recursos següents:
  
- Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes comptador des de l'endemà del dia en què s'efectue la present publicació.
  
- Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptador des de l'endemà del dia en què s'efectue la present publicació.
  
Tot això sense perjudici que puga exercir qualsevol altre recurs o acció que estime pertinent.
  
Cosa que es publica perquè se'n prenga coneixement.